mk mk mk mk uk ru ru mk mk hbs_cyr ru ru hbs_cyr ru mk mk mk mk mk mk hbs_cyr uk ru hbs_cyr mk mk mk nl mk mk ru mk mk mk mk mk ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru ru hbs_cyr nl mk mk mk mk en mk en mk en mk mk en en mk mk mk mk en fr en oc en oc en mk mk mk en mk en mk en mk en mk en mk en mk en mk en mk en mk en hbs_cyr mk mk mk mk mk mk bg mk mk mk mk mk mk mk mk mk mk mk mk mk mk hbs_cyr hbs_cyr mk mk ru mk mk mk uk ru ru mk mk ru ru ru hbs_cyr ru mk mk mk mk mk mk hbs_cyr uk ru hbs_cyr hbs_cyr hbs_cyr mk mk en en
Необичен и смел мебел коj прави револуција во внатрешното уредување
Порта3 – градежништво, архитектура и екологија Порта3 – градежништво, архитектура и екологија
Добро познато е дека изборот на удобно седење во домот игра голема улога во квалитетот на живот, но и во естетскиот дел и целокупниот дизајн. Вистинскиот избор на комбинирање може да претставува главен акцентен момент во еден ентериер, да создава контраст, да го смирува, но и да разигрува.
Ви претставуваме неколку смели парчиња мебел, креирани денес, но и пред педесетина години, кои се присутни сè почесто и почесто, рушејќи ги сите  табуа и стандарди за она што треба да го претставува модерното и луксузното за да изгледа добро.
Moustache Bold стол – Студио Big Game,  година: 2004
Столот Болд од истоимената колекција, e дизајниран од страна на студиото BIG-GAME вo 2004 година. BIG-GAME е дизајнерско студио со седиште во Швајцарија, основано во 2004 година од група дизајнери Augustin Scott de Martinville, Elric Petit and Grégoire Jeanmonod.
Најголемата инспирација за боите и формите при создавањето на вакво автентично и уникатно парче мебел е црпена од класиците на Баухаус школата во текот на XX век.
Посетувајќи саеми и складишта, тимот се фасцинира од идејата за леснотија и континуирана линија, која е преплетена во тродимензионален објект, па така при посета на белгиската компанија за тапацир Drisag, се родила идеја да експериментираат со полиуретанска пена, опшивајќи директно метална цевка со цел да се создаде стол кој е визуелно составен само од линии. По големо пребарување и тестирање, текстилот избран за покривање на пената го произведува фабрика за чорапи.
Размислувајќи за оригиналната цевка која е направена подебела од пената,  столот го добива името BOLD, што значи нешто задебелено и истакнато. Од истата серија, достапни се и клупа, табуретка и фотелја кај кои јасно е воочлива истата задебелена линиска геометрија и текстил во разни колорити.
Во 2009 година, Стефан Ариуберг и Масимилијано Јорио ја создаваат компанијата Мустачи за производство на мебел. Столот BOLD е првиот објект во нивниот каталог, следен неколку години подоцна кај истоимената клупа.
Roly Poly стол – Faye Toogood, година: 2018
Името Faye Toogood е клучна фигура во она што денес се нарекува современа уметност. Таа е уметница која живее и работи во Лондон, Велика Британија, а нејзиното творештво опфаќа богат дијапазон на дизајнерски и уникатни дела, во кои се вбројуваат мебел, облека, цртежи, скулптури, како и проекти за внатрешно уредување. Позната е по својот личен печат на работа со неутрални бои и природни материјали.
Еден од нејзините најистакнати и најпродавани дела дефинитивно претставува „откачениот“ стол Roly Poly, кој е дел од колекцијата „Assemblage“. Во оваа серија на предмети за мебел, главниот фокус на дизајнерката е околу едноставни, масивни форми инспирирани од тоа што се нарекува аутсајдерска уметност и примитивизам. Облините на фотелјата Roly Poly имаат смирен континуитет, што потсетува и асоцира на наивен, речиси детски дизајн. Според дизајнерката, заоблените и меки форми се контраст на секојдневните строги, линеарни средини.
Фотелјата има јасен монолитен дизајн кој е составен од седечки дел во форма на чинија и четири цилиндрични ногари кои се изработени од кружно обликуван полиетилен, а ниското седиште е збогатено со меки обложени перничиња кои се вгнездуваат во заоблениот седечки дел овозможувајќи удобно седење. Ваквиот дизајн е достапен и како софа варијанти во широк спектар на бои за да се надополни секаков вид внатрешна или надворешна декорација.
Затоа, всушност оваа фотелја толку често зема замав при уредувањето на просторите денес.
„Оваа креација едноставно зрачи со позитивна енергија на начинот на кој се спојува со сензуалноста на биоморфните форми“ – изјавува во еден наврат Faye Toogood за својот дизајн;
„Мојот личен пристап не ги зема предвид конвенциите за подобро спроведување смели, радосни и спонтани достигнувања. Моето студио е познато по производството на многу концептуални дела, полни со енергија и различност. Всушност, мислам особено дека има допир на човечност и емоции зад сè што правиме“.
Уметницата со овој дизајн дебитирала на Milan’s Salone de Mobile во 2018, каде добива голем број на позитивни критики.
Фотелја Le Club – Jean-Marie Massaud, година 21021
Светски реномираниот француски архитект и дизајнер Jean-Marie Massaud во 2021 година ја дизајнира фотелјата Le Club за италијанскиот бренд Poliform.
Брендот Poliform е создаден на иницијатива на роднинитеAlberto Spinelli, Aldo Spinelli and Giovanni Anzani, чија цел е да ја трансформираат семејната занаетчиска компанија основана во 1942 година во една современа и модерна индустрија. Новото име, Poliform, го означува мостот со минатото, сугерирајќи флексибилност, едноставност, елеганција и отвореност кон иднината. Па така, од 1970 година до денес, Poliform е една од најзначајните индустриски компании во светот на меѓународен мебел за квалитет на дизајн, извонредност на проекти и иновации.
Инспириран од грандиозните и големи фотелји на елитните клубови (gentlemen’s club) од минатиот век, Le Club реинтерпретира еден од архетиповите на дизајнот со современ пристап. Прецизното прилепување на челичната рамка и обликуваното, воедно и флексибилно полиуретанско седиште обликуваат јасна линија и единство што е сведоштво за маестрална и висококвалитетна изработка.‎ На овој начин, квалитетот на изработката и удобноста на фотелјата се секогаш на прво место. Оригиналната верзија е често присутна во уредувањето на домовите, па наоѓа примена и во комерцијалните содржини, а поради високата цена и врвниот квалитет, несомнено секогаш додава луксузен акцент во просторот.
Up фотелја – Gaetano Pesce , година: 1969
Фотелјата Up Chair е револуционерен и предвременски дизајнерски пронајдок на италијанскиот архитект Gaetano Pesce од далечната 1969 година.
Идејата за оваа фотелја авторот ја добива под туш. „Го имав сунѓерот во рака“, изјавува тој. „Кога го притиснав сунѓерот, тој се смали, а кога го пуштив, се врати на првобитниот волумен.“
Оваа визуелна слика всушност го инспирира да создаде парче мебел изработен од полиурета, чиишто верзии се изложени во музеи за дизајн низ светот, вклучувајќи го и MoMA во Њујорк.
Оригиналниот Up chair, е произведен за прв пат од компанијата C&B Italia (денешниот познат бренд  B&B Italia). Направен е од полиуретан, се испорачува во компресиран вакуум кој со помош на гас фреон трајно ја добива посакуваната меуреста и масивна форма.
Истата година во склоп на фотелјата се произведува и отоман додаток во кружна форма изработен исто така од полиуретан, кој бил револуционерен за тоа време. Сепак, материјалната иновативност не е она што го одбележува овој дизајн, туку неговата форма. Оваа форма има метафоричко значење на голема и удобна утроба, а и потсетува на антички статуи на божици на плодноста. Сликата на удобност е комбинирана со пофигуративна слика на жена со топка и синџир на ногата, која одговара на сферичниот отомански додаток врзан за столот.
Па на тоа авторот се надоврзува: „Во тоа време раскажував лична приказна за мојот концепт за жените: Верувам дека жените отсекогаш биле неволни заробеници на самите себе. Затоа решив на оваа фотелја да ѝ дадам облик на жена со топка и синџир, традиционална слика на затвореничка“.
Првата промотивна кампања од 1969 година
Но, низ својата историја оваа фотелја претрпува и некои контроверзни моменти, како на пример прекинувањето во 1973 година кога гасот фреон – кој се користи за надување на столот – бил забранет поради неговиот негативен ефект врз озонот. Но, по околу четвртина век, B&B Italia го реиздава  во 2000 година, со нова полиуретанска конструкција во ладна форма која целосно се одржува поради густината на нејзината пена.
Првичната идеја околу колоритот е со пруги (црвени и црно-бели) или еднобојна, но втората генерација воведе осум бои за покривање, вклучувајќи сребрена боја. А во 2019 по повод 50-тиот роденден на фотелјата, B&B Italia ја отвори својата гардероба до портокалово-црвена, темносина, бензин и смарагд зелена, кардамон и специјално издание беж/зелени шарени бои што се повикуваат на оригиналната боја палета од 1969 година.
Во 2019 година, за да се одбележи јубилејно половина век од создавањето на овој дизајн, B&B Italia постави  фотелја со висина од 26 метри на плоштадот Дуомо во Милано, како дел од Salone del Mobile за време на Design Week во Милано. Насловен како Suffering Majesty, столот е прободен со стотици стрели и опкружен со шест мрачни животински глави од полистирен. Ваквото претставување е наменето како изјава за насилството врз жените. „Денес, по 50 години, постоењето на жените е сè уште загрозено, иако за среќа има сè повеќе гласови кои се издигнуваат во името на нивна одбрана“, изјавува Pesce. „Инсталацијата на Пјаца дел Дуомо за време на дизајнерската недела има за цел да ја прослави италијанската креативност, но и да ја врати оваа болна порака до совеста на илјадници посетители од целиот свет.“
Pacha фотелја – Pierre Paulin, година: 1975
Изминативе неколку години фотелјата Pacha креирана од францускиот дизајнер на мебел Pierre Paulin, е доста активна во трендовите на внатрешното уредување. Со својата невообичаена и монолитна форма храбро се истакнува во просторот, давајќи модерен, но истовремено и комфорен изглед.
Визијата на дизајнерот Пјер Паулин била да создаде чувство на „седење на облаци“. Со сигурност пред своето време во 1975 година, колекцијата Pacha конечно се истакнува денес. Заоблена, мека и ниска, Pacha Lounge Chair, благодарение на опсесијата на Paulin за ергономска прецизност и изработка, е креација која опфаќа и екстремна удобност и разновидност без напор. Постаментот може да биде фиксиран или ротирачки, во црно или во бисерно злато, како и огромен број приспособливи опции за тапацир.
Автор: Ангела СТЕФАНОВСКА, дипл. инж. арх.
Претходно: Концептот (Град – градина) против дефицитот на урбана природа
Следно: 63 бетонски кутии за објект во Јапонија
Одморалиште кое гарантира несекојдневно искуство
Макрон: Франција не може да се потпре ниту само на обновливи ниту само на нуклеарки
Во земјите од ЕУ, се фрла повеќе храна отколку што се увезува
Вие можете да ги користите следните HTML ознаки:
Одморалиште кое гарантира несекојдневно искуство
Макрон: Франција не може да се потпре ниту само на обновливи ниту само на нуклеарки
Во земјите од ЕУ, се фрла повеќе храна отколку што се увезува
Во Јапонија постои музеј кој е во потполност посветен на архитектонските макети
На повидок пресврт во климатските политики – Данска прва во светот превзема одговорност за штетите од климатските промени
Србија ги модернизира топланите: „Почисто“ греење за 11 градови
Toranomon – бетонски „џинови“ обвиткани со зеленило
Бонсаи – како награда носи мир на умот
Премиум германскиот бренд Vaillant го зацврстува своето присуство на пазарот во Северна Македонија со отворање на свое претставништво.
ЕУ воведува ограничувања за согорувањето отпад
Премиум германскиот бренд Vaillant го зацврстува своето присуство на пазарот во Северна Македонија со отворање на свое претставништво.
Во саботата Црна Гора била трета во Европа според уделот на произведената енергија од ветерни електрани
Најголемиот германски соларно термален систем почна со работа
Креветот Boomerang е едноставен, но генијален дизајн
Хибридно возило 2 во 1: Камп приколка која се претвора во електричен катамаран
Mercedes-Benz планира да гради ветерна електрана
Социјални феномени како резултат на несоодветни урбани практики
Бонсаи – како награда носи мир на умот
На повидок пресврт во климатските политики – Данска прва во светот превзема одговорност за штетите од климатските промени
Во Јапонија постои музеј кој е во потполност посветен на архитектонските макети
Одморалиште кое гарантира несекојдневно искуство
Европска комисија: Повик за над 5 милијарди евра за клучни инфраструктурни проекти во сообраќајот
Социјални феномени како резултат на несоодветни урбани практики
Најголемиот германски соларно термален систем почна со работа
Како државите ги мерат емисиите на стакленички гасови?
Во саботата Црна Гора била трета во Европа според уделот на произведената енергија од ветерни електрани
Германија: Сојузната влада размислува за превземање на енергетската компанија Uniper
Револуција во автомобилската индустрија: Делови направени од рециклирани рибарски мрежи
Европскиот парламент гласаше за зголемување на целите за обновливи извори и енергетска ефикасност
Креветот Boomerang е едноставен, но генијален дизајн
Светски саеми за градежништво
Светски саеми за мебел
Светски саеми за хортикултура
Светски саеми за градежништво
Светски саеми за мебел
Светски саеми за хортикултура
Porta3 © Copyright 2013, All Rights Reserved. | Designed by Biro Proekt